
განაცხადების მიღება
CALL FOR APPLICATIONS
Livelihood Support to Vulnerable Communities in West Georgia
საარსებო წყაროების მხარდაჭერა დასავლეთ საქართველოს თემებისთვის
	პროგრამის მოკლე აღწერა
ორგანიზაცია „საერთაშორისო მართლმადიდებლური ქრისტიანული მოწყალება“ (IOCC), ზუგდიდის მუნიციპალიტეტის მერიასთან პარტნიორობით, იწვევს ზუგდიდის მუნიციპალიტეტში მოქმედ მცირე და საშუალო ბიზნესის და ფერმერების წარმომადგენლებს საპროექტო განაცხადების წარსადგენად. პროგრამის მიზანია ადგილობრივი ბიზნესებისა და წარმოებების გაძლიერება ტექნიკური აღჭურვილობისა და ბიზნეს-მენტორინგის საშუალებით.



	ვისთვის არის პროგრამა?
ზუგდიდის მუნიციპალიტეტში მოქმედი ფერმერებისა და მცირე /საშუალო ბიზნესებისთვის.
	რა სახის მხარდაჭერაა?
ტექნიკური აღჭურვილობა და ინდივიდუალური ბიზნეს-მენტორინგი.

	სად წარადგინოთ?
ელექტრონულად ან მატერიალურად  ქვემოთ მითითებულ მისამართზე.
	განაცხადის ბოლო ვადა
25 ნოემბერი, 2026 წელი


1.  ზოგადი ინფორმაცია პროგრამის შესახებ
	საკითხი
	ინფორმაცია

	განმახორციელებელი ორგანიზაციები
	ორგანიზაცია „საერთაშორისო მართლმადიდებლური ქრისტიანული მოწყალება“ (IOCC) და ზუგდიდის მუნიციპალიტეტის მერია.

	ვინ არის უფლებამოსილი
	მიკრობიზნესი და დაურეგისტრირებელი საოჯახო მეურნეობები: მორგებულია რეგისტრირებულ მიკრობიზნესებსა და არაფორმალურ ან დაურეგისტრირებელ ფერმერებზე, რომელთა წლიური ბრუნვა ან მთლიანი წარმოების ღირებულება შეადგენს 30,000 ლარამდე, რაც პირდაპირ შეესაბამება საქართველოს საგადასახადო კოდექსით განსაზღვრულ მიკრობიზნესის ზღვარს. 
მცირე ბიზნესი და კოოპერატივები: მორგებულია რეგისტრირებულ ინდივიდუალურ მეწარმეებსა და იურიდიულ პირებზე, რომელთა წლიური ბრუნვა მერყეობს 5,000-დან 150,000 ლარამდე და ჰყავთ მაქსიმუმ 10 თანამშრომელი, რაც უზრუნველყოფს მცირე მასშტაბის საქმიანობების მიზნობრივ მხარდაჭერას.

	რას მოიცავს მხარდაჭერა
	ბიზნესისთვის საჭირო ინვენტარისა და ტექნიკის შესყიდვასა და გადაცემას, აგრეთვე კონსულტაციებს ბიზნესის მართვის, მარკეტინგის, გაყიდვებისა და განვითარების დაგეგმვის მიმართულებით.

	სოლიდარობის პირობა
	მხარდაჭერის მიღების შემთხვევაში, ბენეფიციარი 6-12 თვის ვადაში უსასყიდლოდ გადასცემს ზუგდიდის მერიის მიერ შერჩეულ სოციალურ დაწესებულებას ან ოჯახს საკუთარი პროდუქტის ან სერვისის სახით მიღებული აქტივების ღირებულების 10%-ის ეკვივალენტს.

	განაცხადების მიღების ბოლო ვადა
	25 ნოემბერი, 2026 წელი

	განაცხადის წარდგენის ფორმა
	ელექტრონულად ან მატერიალურად — ამ დოკუმენტის „ნაბიჯი 2“-ში მითითებული წესით.

	საკონტაქტო ინფორმაცია
	მარიკა ხასია +995 591 44 7589 marika.khasia@zugdidi.gov.ge; ______________________________________________________________


2.  ვის შეუძლია მონაწილეობა
პროგრამაში მონაწილეობის მიღება შეუძლიათ ზუგდიდის მუნიციპალიტეტში მოქმედ:
მიკრო და მცირე ბიზნესებს;
ფიზიკურ და იურიდიულ პირებს;
ფერმერებსა და კოოპერატივებს;
პირველადი წარმოების წარმომადგენლებს;
პროდუქციის გადამამუშავებლებს;
მომსახურების სფეროში მოქმედ ბიზნესებს.
3.  რას მოიცავს მხარდაჭერა
	ტექნიკური მხარდაჭერა
ბიზნესისთვის საჭირო ინვენტარისა და ტექნიკის შესყიდვა და გადაცემა.
	ბიზნეს-მენტორინგი
კონსულტაციები ბიზნესის მართვაში, მარკეტინგში, გაყიდვებსა და ბიზნესის განვითარების დაგეგმვაში.


4.  სოლიდარობის პირობა
	10%-იანი სოციალური კონტრიბუცია
ვალდებულება წარმოიშვება მხოლოდ მხარდაჭერის მიღების შემთხვევაში. ბენეფიციარი ვალდებულებას იღებს, მიღებული აქტივების ღირებულების 10%-ის ეკვივალენტი საკუთარი პროდუქტის ან სერვისის სახით, 6 თვის ვადაში, უსასყიდლოდ გადასცეს ზუგდიდის მუნიციპალიტეტის მერიის მიერ შერჩეულ სოციალურ დაწესებულებას ან ოჯახს.




5.  ინსტრუქცია აპლიკანტებისთვის (ეტაპების მიხედვით)
	1
	ნაბიჯი 1 — სააპლიკაციო ფორმის მიღება და შევსება
სააპლიკაციო ფორმის მიღება შესაძლებელია ელექტრონულად და მატერიალური სახით ზუგდიდის მუნიციპალიტეტის მერიის საინფორმაციო სივრცეში.
ფორმის შევსება შესაძლებელია როგორც კომპიუტერში, ისე ხელით.
საქმიანობა და მოთხოვნილი აღჭურვილობა აღწერეთ მაქსიმალურად მკაფიოდ და კონკრეტულად.



	2
	ნაბიჯი 2 — განაცხადის წარდგენა
შევსებული და ხელმოწერილი განაცხადის წარდგენა შესაძლებელია ორი გზით:
ელექტრონულად — ელფოსტა: info@zugdidi.gov.ge; zugdidismeria@gmail.com  წერილს Subject: „ბიზნესის მხარდაჭერა - ზუგდიდი 2026“. წერილს დაურთეთ შევსებული და ხელმოწერილი განაცხადი და ფორმით მოთხოვნილი დოკუმენტები.
ფიზიკურად — ზუგდიდის მუნიციპალიტეტის მერიაში, რუსთაველის N90, პირველი სართული, კანცელარია. პასუხისმგებელი  პირი: მარიკა ხასია ,+995 591 44 75 89, marika.khasia@zugdidi.gov.ge 



	3
	ნაბიჯი 3 — შეფასება და შერჩევა
ყველა განაცხადს გადაამოწმებს და შეაფასებს Beneficiary Selection Committee (BSC) — ბენეფიციართა შერჩევის კომისია, რომელიც დაკომპლექტებულია IOCC და ზუგდიდის მუნიციპალიტეტის მერიის და ადგილობრივი ბიზნესის წარმომადგენლებით.
კომისია შეაფასებს საქმიანობის რეალურ პოტენციალს და მოთხოვნილი ტექნიკის გავლენას ბიზნესის განვითარებაზე.
შერჩეულ აპლიკანტებთან მოხდება უშუალო დაკავშირება.
საჭიროების შემთხვევაში დაიგეგმება ადგილზე ვიზიტი.



	4
	ნაბიჯი 4 — აღჭურვილობის შესყიდვა და გადაცემა
საჭირო ტექნიკის შესყიდვასა და მომწოდებელთან ანგარიშსწორებას უშუალოდ ახორციელებს IOCC.
ბენეფიციარს პირდაპირ ფულადი თანხა არ გადაეცემა; მხარდაჭერა ხორციელდება ტექნიკის/ინვენტარის შესყიდვისა და გადაცემის გზით.
ტექნიკის გადაცემის შემდეგ, ზუგდიდის მერიასთან კოორდინაციით, იწყება 10%-იანი სოციალური კონტრიბუციის შესრულება.




6.  შეფასების ძირითადი კრიტერიუმები
საქმიანობის რეალური პოტენციალი;
მოთხოვნილი ტექნიკის გავლენა ბიზნესის განვითარებაზე;
შემოსავლისა და წარმოების ზრდის შესაძლებლობა;
აპლიკანტის მზაობა სოლიდარობის მექანიზმში ჩასართავად.
7.  სავალდებულო და საჭირო დოკუმენტები
განაცხადს უნდა დაერთოს სააპლიკაციო ფორმით მოთხოვნილი დოკუმენტები. კონკრეტული ჩამონათვალი იხილეთ სააპლიკაციო ფორმაში. განაცხადის გაგზავნამდე გადაამოწმეთ, რომ ფორმა სრულად არის შევსებული და ხელმოწერილი.
8.  საკონტაქტო ინფორმაცია
	ელფოსტა
	Marika.khasia@zugdidi.gov.ge 

	ტელეფონი
	591447589

	სახელი, გვარი
	მარიკა ხასია


9.  გაითვალისწინეთ
განაცხადი უნდა იყოს სრულად შევსებული და ხელმოწერილი;
ელექტრონული განაცხადის Subject-ში მიუთითეთ: „ბიზნესის მხარდაჭერა - ზუგდიდი 2026“;
შერჩეულ აპლიკანტებთან მოხდება უშუალო დაკავშირება;
საჭიროების შემთხვევაში დაიგეგმება ადგილზე ვიზიტი.

